Diari Oficial de la Generalitat Valenciana


Sumari del DOGV 2889, del 13-12-1996 (1996/840318)

RESOLUCIÓ de 29 d'octubre de 1996, de la Direcció General de Patrimoni Artístic de la Conselleria de Cultura, Educació i Ciència per la qual acorda que és procedent la delimitació de l'entorn de protecció de les muralles de les guerres carlines a Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2889

Data del DOGV
:   13-12-1996

Secció del DOGV
:   ALTRES DISPOSICIONS

Número del document
:   1996/840318


Data del document
:   29-10-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 29 d'octubre de 1996, de la Direcció General de Patrimoni Artístic de la Conselleria de Cultura, Educació i Ciència per la qual acorda que és procedent la delimitació de l'entorn de protecció de les muralles de les guerres carlines a Castelló de la Plana.  
Antecedents  
Primer  
Mitjançant la Resolució de 12 de desembre de 1994, de la Direcció General de Belles Arts i Arxius del Ministeri de Cultura, van ser inscrites les muralles de les guerres carlines de Castelló de la Plana en el Registre General de Béns d'Interés Cultural, amb categoria de monument, en tenir la consideració de Bé d'Interés Cultural, segons el que disposa la disposició addicional segona de la Llei 16/1985, de 25 de juny, del Patrimoni Històric Espanyol.  
Segon  
Vist l'informe del Servei de Patrimoni Arquitectònic i Mediambiental, mitjançant la Resolució de 20 de febrer de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, es va acordar considerar incoat l'expedient de delimitació de l'entorn de protecció de les muralles de les guerres carlines de Castelló de la Plana.  
Tercer  
Segons el que preceptua l'article 12.2 del Reial Decret 111/1986, de 10 de gener, de desplegament parcial de la Llei 167/1985, de 25 de juny, del Patrimoni Històric Espanyol, modificat pel Reial Decret 64/1994, de 21 de gener, la Resolució de 20 de febrer de 1996, de la Direcció General de Patrimoni Artístic, va ser notificada a les persones interessades, exposada al tauler d'anuncis de l'Ajuntament de Castelló de la Plana i publicada en el Diari Oficial de la Generalitat Valenciana el dia 22 d'abril de 1996 (DOGV núm. 2.732) i en el Boletín Oficial del Estado el dia 21 de març de 1996 (BOE núm. 70).  
Quart  
En data 5 de juliol de 1996, després d'advertir un error material en l'apartat B) Descripció gràfica, de l'annex II. Àrea de protecció, de la Resolució de 20 de febrer de 1996, de la Direcció General de Patrimoni Artístic, per la qual s'acorda considerar incoat l'expedient de delimitació de l'entorn de protecció de les muralles de les guerres carlines a Castelló de la Plana, de conformitat amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Direcció General de Patrimoni Artístic va rectificar en el plànol aquest error, ja que on deia: «carrer Gabriel Taxida», havia de dir «carrer Gaibiel».  
Cinqué  
La Direcció General de Patrimoni Artístic de la Conselleria de Cultura, Educació i Ciència, d'acord amb el que disposa l'article 9.2. de la Llei 16/1985, de 25 de juny, del Patrimoni Històric Espanyol i en l'article 13.2. del Reial Decret 111/1986, de 10 de gener, de desplegament parcial de la Llei 16/1985, modificat pel Reial Decret 64/1994, de 21 de gener, va acordar concedir a les persones interessades en el procediment el tràmit d'audiència en l'expedient instruït per a la delimitació de l'entorn de protecció de les muralles de les guerres carlines de Castelló de la Plana, i obrir un període d'informació pública que es va publicar al tauler d'anuncis de l'Ajuntament de Castelló de la Plana i en el Diari Oficial de la Generalitat Valenciana el 12 d'agost de 1996 (DOGV núm. 2.808).  
Sisé  
Dins del període d'informació pública, l'associació GECEN (Grup per a l'Estudi i Conservació dels Espais Naturals) es va personar com a interessada en l'expedient i va sol·licitar que se li comunicaren les incidències que s'hi produïren.  
Motivacions  
Primera  
Vistos els antecedents, aquesta direcció general considera que és procedent la delimitació de l'entorn de protecció de les muralles de les guerres carlines de Castelló de la Plana, que figura en els annexos d'aquesta resolució.  
Segona  
Aquesta direcció general és competent per a tramitar aquest expedient, de conformitat amb el que disposa la Llei 16/1985, de 25 de juny, del Patrimoni Històric Espanyol, i les normes reglamentàries per a la seua aplicació; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol; el Reial Decret 3.066/1983, de 13 d'octubre; el Decret de la Presidència de la Generalitat 16/1995, d'11 de juliol; la Llei del Govern Valencià 5/1983, de 30 de desembre; el decret 181/1991, de 15 d'octubre, del Consell de la Generalitat Valenciana; el Reglament Orgànic i Funcional de la Conselleria de Cultura, Educació i Ciència, aprovat pel Decret del Govern Valencià 261/1995, de 29 d'agost, modificat pel Decret 68/1996, de 25 de març, i altres disposicions d'aplicació general.  
Part dispositiva  
En virtut de tot el que s'ha exposat, complits els tràmits preceptius en la instrucció de l'expedient de delimitació de l'entorn de protecció de les muralles de les guerres carlines de Castelló de la Plana, aquesta direcció general, en el que és matèria de la seua competència, resol el següent:  
1. La procedència de la delimitació de l'entorn de protecció de les muralles de les guerres carlines de Castelló de la Plana.  
2. L'àmbit de l'entorn de protecció del citat bé queda definit en els annexos adjunts que formen part d'aquesta resolució.  
3. Comunicar la present resolució a l'Ajuntament de Castelló de la Plana.  
4. Que la present resolució es publique en el Diari Oficial de la Generalitat Valenciana i al tauler d'anuncis de l'Ajuntament de Castelló de la Plana, a l'efecte de la notificació a les persones interessades, de conformitat amb el que disposa l'article 59.4. de la Llei de Règim Jurídic de les Administracions Públiques i del Procediment Administratiu Comú.  
Contra aquesta resolució, per ser un acte de tràmit, no escau cap recurs.  
València, 29 d'octubre de 1996.- La directora general de Patrimoni Artístic: Carmen Pérez García.  
ANNEX I  
Motivació de la delimitació proposada  
La zona on va aparéixer aquest llenç de muralles del segle XIX s'ha desenvolupat amb independència d'aquestes, ja que el seu descobriment fou recent i de forma casual en anar a edificar el solar on es troba.  
Aquesta circumstància porta a tractar singularment aquesta delimitació enfront d'uns altres monuments urbans que van generar en el seu dia una configuració de ciutat amb una clara dependència jeràrquica i morfològica d'aquest.  
És per aquests motius que es considera que l'entorn propi d'aquest Bé d'Interés Cultural ha de ser el mateix solar on es troba i l'espai públic circumdant.  
ANNEX II  
Àrea de protecció  
A) Descripció literal de la delimitació.  
La línia de delimitació està constituïda pel quadrilàter delimitat per les alineacions de façanes i les seues respectives prolongacions següents; posterior de l'edifici del Govern Civil, carrer de Rafalafena, carrer de Gaibiel i carrer de Madrid, que envolten tot l'espai lliure o viari de les restes de les muralles.  
B) Descripció gràfica  
S'adjunta plànol per a la seua publicació.